सन्त ज्ञानेश्वर जी:- नहीं अब गति ये होगी ये जो पाप-कुकर्म करने वाला शरण में होगा। मनमाना चलने वाला होगा उसको सलोक्य मुक्ति मिलेगी। सुन लें मुक्ति चार प्रकार की होती है। सलोक्य मुक्ति, सामीप्य मुक्ति, सारूप्य मुक्ति, सायुज्य मुक्ति। तो सायुज्य मुक्ति तो विलीन हो जाना है। उसमें तो अलग अस्तित्व ही नहीं रहता है लेकिन तीन मुक्ति जो हैं अलग अस्तित्व वाली होती हैं कि एकत्व बोध होने के बाद भी स्थिति अलग दिखाई देती है। सालोक्य वाले की, सामीप्य मुक्ति वाले की, सारूप्य मुक्ति वाले की। अंतिम उपलब्धि है सायुज्य मुक्ति। जो नहीं अपना सुधार कर रहा है, दोष-दुर्गुण से ग्रसित है लेकिन शरण मे है तो मुक्ति तो मिलेगी ही लेकिन वहाँ जायेगा तो वहाँ भी उसकी दूरी वैसी ही बनी रहेगी। जैसे यहाँ सद्गुरु से क्योंकि कोई भी गलत करने वाला यदि शरण मे होगा तो सद्गुरु उससे कभी खुश नहीं होगा। सद्गुरु उससे कभी प्रसन्न नहीं होगा लेकिन उसे निकलेगा भी नहीं शरण से। जब सद्गुरु प्रसन्न नहीं होगा तो रखेगा, वो रहेगा लेकिन शरण का उसे कोई लाभ नहीं मिलेगा। मुक्त तो हो जायेगा जैसे यहाँ दूर रखेगा, वैसे ही वहाँ भी (परमधाम में भी) जाकर उसे सालोक्य मुक्ति में डाल देगा। पड़ा तो रहेगा मुक्ति में लेकिन परमेश्वर का सीधे उसको कोई लाभ नहीं मिलेगा और जो ईमान वाला होगा, जो संयम वाला होगा जो शरणागत में भक्ति-सेवा, ईमान से रह रहा होगा उसको यहीं पर प्रमोशन हो जायेगा। यानी सामीप्य मुक्ति मिल जायेगी यानी समीप रहने लगेगा। समीप रहने का मौका देगा। समीप में जो दोष रहित बनायेगा अपने को, जब बिल्कुल दोष रहित हो जायेगा, बिल्कुल दोष-पाप रहित हो जायेगा, अब गिरने की उसकी समस्या समाप्त हो जायेगी तब सारूप्य मुक्ति देता है, सारूप्य मुक्ति देगा, तब आप मंदिर के पात्र बनेंगे। जैसे हनुमान यानी पूज्यनीयता पाने का अधिकार आपको मिल जायेगा। नहीं गौर कर रहे हैं हम लोग देवी-देवता के पूजा को नकार सकते हैं लेकिन हनुमान के पुजा को नहीं नकार सकते इसलिये कि उन्होने अपनी भक्ति-सेवा को पूरा चरित्रार्थ किया, सफलतापूर्वक दोष रहित भाव में अपनी मंजिल को सेवा को किया। वो सारूप्यता अर्थात् पूज्यनीयता पाने का हकदार है। जब मंदिर बनेगा इस संस्था में जहाँ भी बनेगा, वहाँ गरूण भी रहेगा, वहाँ हनुमान भी रहेगा, वहाँ जितने शरणागत भक्त हैं कागभुशुंडि भी रहेगा, वहाँ जटायु भी रहेगा। जहाँ-जहाँ भी जो-जो भी भगवान् के प्रति समर्पित-शरणागत भक्त होंगे, पीछे किसी ने दिया नहीं दिया, वर्तमान में सबको पूज्यनीयता का अधिकार मिलेगा।